TUAN SPEAKER: , kita juga tidak harus melupakan sumbangan SME dalam ekonomi negara kita dan dalam lockdown ataupun PKP ini merekalah sebenarnya antara pihak yang mengalami kesan yang paling teruk. Untuk makluman dewan yang mulia ini, 98% daripada usahawan yang ada di negara kita adalah SME iaitu industri kecil dan sederhana. Di mana 76% daripadanya adalah industri kecil. 98% SME, 76% adalah industri kecil, selebihnya adalah sederhana dan daripada 98% SME ini 20% daripadanya adalah usahawan wanita. OIeh sebab itu, apa yang kita lakukan mana-mana yang bercadang untuk melancarkan apa-apa Pakej Rangsangan Ekonomi ia nya perlu memastikan pihak SME ini mendapat kesan positif langsung daripada pakej ini, mendapat suntikan modal supaya mereka boleh survive dalam mengharungi cabaran COVID-19 ini. Lebih-lebih lagi 20% daripada SME adalah diketuai oleh kaum wanita, kaum hawa. Jadi untuk itu saya rasa kita perlu, saya rasa tadi saya ada mendengar
pembentangan daripada Kerajaan Negeri dan saya berasa lega kerana kebanyakan elemen yang ada pada Pakej Rangsangan ini adalah dituju kepada SME dan sudah pasti 20% SME yang dikelola oleh kaum wanita ini akan mendapat manfaat daripadanya. Tuan Timbalan Speaker, satu perkara yang saya rasa ingin sentuh ialah semangat federalisme. Sekarang Kerajaan Negeri Selangor dipimpin oleh Pakatan Harapan dan sekarang ini akan membentangkan Pakej Rangsangan Ekonomi Selangor ini dan adalah amat penting supaya Kerajaan Persekutuan memberi kerjasama yang rapat dan erat dengan Kerajaan Negeri Selangor. Saya masih ingat Yang Berhormat Speaker semasa tempoh PKP ini ada Menteri Kanan saya rasa tuan-tuan dan puan-puan tahu ada Menteri Kanan yang menegur Kerajaan Negeri, masih ingat tak masa kita melaksanakan semasa Kerajaan Persekutuan mengumumkan pelaksanaan PKP Bersyarat pada 4 hari bulan Mei, bersyarat. Masa itu, sektor untuk dibenarkan beroperasi semula, tapi ada negeri yang rasa mungkin kita kena tunggu dan lihat dahulu dan lalu Kerajaan Selangor melaksanakan PKPBD panjang hurufnya kadangkala Menteri Kanan ada seorang Menteri Kanan pun keliru. Perintah Kawalan Pergerakan Bersyarat Diubahsuai (PKPBD) dah ditegur oleh Menteri Kanan kononnya Kerajaan Negeri mungkin akan didakwa kerana mengingkari arahan Kerajaan Persekutuan, saya ingin bertanya bukankah benar Menteri Kanan ini pernah pada suatu ketika dahulu menjadi Menteri Besar di Kerajaan Negeri Selangor tapi mengapa menegur Kerajaan Negeri pula bahawa Kerajaan Negeri mungkin akan didakwa. Hakikatnya Tuan Speaker, Akta Pencegahan dan Kawalan Penyakit tahun 1988 ini memberi kuasa bukan sahaja kepada Kementerian Kesihatan tapi juga memberi kuasa kepada Pejabat Kesihatan Daerah, Inspektor Kesihatan, Pegawai Pejabat Kesihatan di PBT untuk menjalankan tugas mereka. Akta ini merangkumi Pegawai-Pegawai Kerajaan yang bertugas di bawah struktur kuasa Kerajaan Negeri dan Kerajaan Tempatan dan saya tidak percaya Tuan Pengarah KSU, Kementerian Kesihatan dia boleh micro manage sesuatu perkara sehingga ke peringkat daerah. Sudah tentu tidak, Pejabat Kesihatan Daerah walaupun di bawah Kementerian Kesihatan Malaysia tapi dari segi anggotanya kekuatan tenaganya dia juga amat bergantung pada PBT, Penguat kuasa PBT di peringkat PBT, di peringkat Pejabat Tanah untuk menjalankan tugas dia di bawah Akta ini. Oleh sebab itu, kita tidak perlu tegur- menegur tapi sekiranya perlu, perlulah secara proaktif mengadakan perbincangan sesama Kerajaan Negeri dan Kerajaan Pusat, jadi sedikitlah terkilan pada masa itu. Saya merasa sedikit terkilan mengapakah kena tegur-menegur.